ผมไปฉีดวัคซีนมาได้4วันแล้วยังมีอาการปวดหัวไม่หาย2วันที่ผ่านมามีไข้หนาวสั่นตอนนี้ปวดหัวมากควรไปพบแพทย์ป่าวครับ
สวัสดีค่ะ การรับวัคซีนโควิด 19 นั้นมีความสำคัญในการป้องกันการติดโรค หรือการเป็นโรคชนิดที่ร้ายแรงซึ่งหลังการรับวัคซีนนั้น อาจจะมีอาการข้างเคียงที่เกิดขึ้นได้ เช่น ไข้ต่ำๆ ปวดศีรษะ ปวดเมื่อยตามตัว เกิดได้เป็นปกติ อาการจะดีขึ้นและหายไปได้เองภายในประมาณ 1-3 วันถ้าหลังจากนี้ไปแล้ว ยังมีอาการเป็นมาก ปวดหัวเยอะ วัดได้ไข้จริง กินยาลดไข้แล้วไม่ลงนั้น อาจจะต้องไปพบแพทย์เพื่อตรวจหาสาเหตุอื่นๆที่อาจทำให้มีไข้ เช่นการติดเชื้อใดๆ การเป็นไข้เลือดออก เป็นต้น